Държавен вестник, бр. 67, 2016 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  67
обучението се осъществява по действащите 
към момента адаптирани учебни програми. 
§ 3. Тази наредба влиза в сила от 1 септем­
ври 2016 г. и отменя Наредба № 2 от 2009 г. 
за усвояването на българския книжовeн език 
(ДВ, бр. 41 от 2009 г.).
§ 4. Тази наредба се издава на основа­
ние чл. 22, ал. 4 във връзка с ал. 2, т. 2 от 
Закона за предучилищното и училищното 
образование. 
Министър:
Меглена Кунева
6765
НАРЕДБА № 7
от 11 август 2016 г. 
за профилираната подготовка
Раздел І
Общи положения
Чл. 1. (1) С тази наредба се определя 
държавният образователен стандарт за про­
филирана подготовка, както и:
1. структурата на учебните програми по 
профилиращите учебни предмети;
2. структурата на годишното тематично 
разпределение.
(2) Държавният образователен стандарт за 
профилиращата подготовка е съвкупност от 
изисквания за резултатите от обучението по 
всеки профилиращ учебен предмет в края на 
средната степен на образование и определя:
1. целите, съдържанието и характеристи­
ките на профилираната подготовка;
2. профилиращите учебни предмети и 
тяхното разпределение по профили;
3. задължителните модули по всеки про­
филиращ учебен предмет и изискванията за 
резултатите от обучението по тях за придо­
биване на профилираната подготовка.
Раздел ІI
Профилирана подготовка. Профилиращи 
учебни предмети
Чл. 2. (1) Профилираната подготовка се 
придобива във втори гимназиален етап на 
средното образование чрез изучаване на про­
филиращите учебни предмети, включени в 
съответния профил, и обхваща задълбочени 
за определен профилиращ предмет и ком­
плексни за даден профил компетентности.
(2) Профилираната подготовка се осъщест­
вява в раздел Б (избираеми учебни часове) 
на учебния план, като общият брой часове 
за профилирана подготовка е най-малко 
18 часа и най-много 20 часа седмично през 
целия етап на обучение.
(3) Профилът е съвкупност от три или 
четири профилиращи учебни предмета, два 
от които се определят на национално ниво, а 
останалите – с училищните учебни планове.
(4) Профилиращи учебни предмети може 
да са:
1. български език и литература;
2. чужд език;
3. математика;
4. информатика;
5. информационни технологии;
6. история и цивилизации;
7. география и икономика;
8. философия;
9. биология и здравно образование;
10. физика и астрономия;
11. химия и опазване на околната среда;
12. музика;
13. изобразително изкуство;
14. предприемачество;
15. физическо възпитание и спорт.
(5) Профилиращите предмети в даден 
профил са едни и същи за ХI и за ХII клас.
(6) Всеки от профилиращите предмети по 
ал. 3 се изучава с не по-малко от 4 учебни 
часа и не повече от 8 часа седмично.
(7) Профилите и съответните два задъл­
жителни профилиращи учебни предмета са, 
както следва:
1. профил „Чужди езици“ със задължителни 
профилиращи учебни предмети двата чужди 
езика, изучавани в първи гимназиален етап;
2. профил „Хуманитарни науки“ със за­
дължителни профилиращи учебни предмети 
български език и литература и история и 
цивилизации или български език и литера­
тура и философия;
3. профил „Обществени науки“ със за­
дължителни профилиращи учебни пред­
мети география и икономика и история и 
цивилизации или история и цивилизации и 
философия;
4. профил „Икономическо развитие“ със 
задължителни профилиращи учебни пред­
мети география и икономика и математика 
или география и икономика и чужд език, 
изучаван в първия гимназиален етап;
5. профил „Софтуерни и хардуерни нау­
ки“ със задължителни профилиращи учебни 
предмети информатика и информационни 
технологии;
6. профил „Предприемачески“ със задъл­
жителни профилиращи учебни предмети 
предприемачество и информационни техно­
логии или предприемачество и география и 
икономика;
7. профил „Математически“ със задъл­
жителни профилиращи учебни предмети 
математика и информатика или математика 
и физика;
8. профил „Природни науки“ със задъл­
жителни профилиращи учебни предмети 
биология и здравно образование и химия